b'\n_START_ARTICLE_\nMorske strige\n_START_SECTION_\nOpis\n_START_PARAGRAPH_\nPri morskih strigah lako vidimo na enem osebku vse bistvene zna\xc4\x8dilnosti prosto\xc5\xbeive\xc4\x8dih mnogo\xc5\xa1\xc4\x8detincev. Med seboj jih razlikujemo le po manj\xc5\xa1ih anatomskih zna\xc4\x8dilnostih, ki jih laik te\xc5\xbeko opazi._NEWLINE_Telo meri 1-10 cm ali ve\xc4\x8d. Na glavini krpici pa imajo po 2 para dobro razvitih o\xc4\x8di, praviloma dve kratki tipalnici in dva velika dvo\xc4\x8dlenska palpa. Prvi telesni \xc4\x8dlen je brez prino\xc5\xbeic; na njem so le razli\xc4\x8dno dolgi lovkasti ciri. Iztegljiv in izrazito mi\xc5\xa1i\xc4\x8dast rilec ima na koncu par mo\xc4\x8dnih in ostro nazob\xc4\x8danih hitinskih \xc4\x8deljusti. Po zunanji povr\xc5\xa1ini pa je obdan z zna\xc4\x8dilnimi, v 8 skupin razporejenimi hitinskimi zobci, po katerih jih lahko preprosto razlikujemo. V\xc4\x8dasih sta za dolo\xc4\x8ditev pomembni \xc5\xa1e oblika in zgradba prino\xc5\xbenic ter \xc5\xa1\xc4\x8detin. Prino\xc5\xbenice se ve\xc4\x8didel dvokrake, hrbtni krak pa je \xc5\xa1e naprej razcepljen v 3 krpe in trebu\xc5\xa1ni na dve. \xc5\xa0\xc4\x8detine so ve\xc4\x8dinoma dvodelne, suli\xc4\x8daste ali kavljaste._NEWLINE_Morske strige se pred parjenjem spremenijo.'